58. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Ε.12445/2559 της 13 Νοεμ. 1979/9 Ιαν. 1980 (ΦΕΚ Β'  9) Περί τρόπου διαχωρισμού των καθαρών κερδών των βιομηχανικών και βιοτεχνικών επιχειρήσεων που είναι εγκατεστημένες στην Α' περιοχή και πραγματοποιούν επενδύσεις στην Β' περιοχή, βάσει των διατάξεων της παρ. 1 τουάρθρ. 3 του Νόμ. 849/1978, στις περιπτώσεις που δεν καθίσταται, βάσει των τηρουμένων λογαριασμών, δυνατός ο διαχωρισμός αυτών κατά περιοχή. Έχοντας υπόψη: 1.Τις διατάξεις της παρ. 2 του άρθρ. 2 και της παρ. 1 του άρθρ. 3 του Νόμ. 849/1978 "περί παροχής κινήτρων δια την ενίσχυσιν της περιφερειακής και οικονομικής αναπτύξεως της Χώρας". 2.Το γεγονός ότι, σε ορισμένες βιομηχανικές και βιοτεχνικές επιχειρήσεις που είναι εγκατεστημένες στην περιοχή Α' και ενεργούν παραγωγικές  Σελ. 80,436(α) Τεύχος 783-Σελ. 10 επενδύσεις στην Β' περιοχή (εκτός βιομηχανικής ζώνης της ΕΤΒΑ), δεν καθίσταται δυνατός ο διαχωρισμός των καθαρών κερδών κατά περιοχή, προκειμένου να υπολογισθεί η δικαιούμενη βάσει των διατάξεων του Νόμ. 849/1978 αφορολόγητη κράτηση, αποφασίζουμε: 1.Επί βιομηχανικών και βιοτεχνικών επιχειρήσεων που είναι εγκατεστημένες στη περιοχή Α' και έχουν εγκαταστάσεις στην περιοχή αυτή και στην περιοχή Β' (εκτός βιομηχανικής ζώνης της ΕΤΒΑ), για τον υπολογισμό της αφορολόγητης κρατήσεως που προβλέπεται από τη διάταξη της παρ. 1 του άρθρ. 3 του Νόμ. 849/1978, θα ληφθούν υπόψη μόνο τα καθαρά κέρδη τα προερχόμενα από τη βιομηχανική επεξεργασία η οποία έγινε στις εγκαταστάσεις που βρίσκονται στην περιοχή Β'. Εάν δεν είναι δυνατός ο διαχωρισμός των καθαρών κερδών της βιομηχανικής επιχειρήσεως, λόγω μη τηρήσεως ειδικών αποτελεσματικών λογαριασμών για τις εργασίες των εργοστασίων της περιοχής Β', ως καθαρό κέδρος της περιοχής, Β', θα ληφθεί το γινόμενο του ποσού των ολικών καθαρών κερδών της επιχειρήσεως επί το κλάσμα που έχει αριθμητή την αξία κόστους της παραγωγής, περιλαμβανομένων και των κοστολογουμένων τακτικών αποσβέσεων, της πραγματοποιουμένης από τις εγκαταστάσεις της Β' περιοχής και παρονομαστή την αξία κόστους της ολικής παραγωγής της επιχειρήσεως. 2.Τα ανωτέρω εφαρμόζονται για κέρδη που αποκτούν οι ανωτέρω επιχειρήσεις από 1.1.1978 και εφεξής. - 532 13.Γ.α.58 Προστασία και Κίνητρα Ιδιωτικών Επενδύσεων 